Emmanuel Macron olisi luvannut perutussa tv-puheessaan veronalennuksia keskiluokalle - Ulkomaat - Ilta-Sanomat
Emmanuel Macron olisi luvannut perutussa tv-puheessaan veronalennuksia keskiluokalle
Presidentti Emmanuel Macron kuvattiin Pariisissa 16. huhtikuuta 2019. (KUVA: EPA/YOAN VALAT / POOL)
Julkaistu: 17.4. 0:40
17.4. 0:40
AFP on nähnyt puheen käsikirjoituksen.
Ranskan presidentti Emmanuel Macronhttps://www.is.fi/haku/?query=emmanuel+macron olisi luvannut muun muassa veronalennuksia linjapuheessaan, joka peruttiin viime hetkellä Pariisin Notre Damen katedraalin tulipalon takia.
Macron oli juuri nauhoittanut odotetun tv-puheensa, kun hän sai tiedon tulipalosta. Uutistoimisto AFP on nähnyt puheen käsikirjoituksen.
Puheessa Macron esittää erilaisia toimia, joiden tarkoituksena on vastata Ranskassa mieltään osoittaneiden keltaliivien vaatimuksiin ja vähentää eriarvoisuutta. Hän lupaa esimerkiksi veronalennuksia keskiluokalle ja enemmän kansanäänestyksiä paikallisista asioista.
Presidentti lupaa myös arvioida ensi vuonna uudelleen, olisiko suurituloisten solidaarisuusvero syytä palauttaa.